Երևանի պետական տնտեսագիտական համալսարանի մարզադահլիճում այսօր՝ նոյեմբերի 8-ին, մեկնարկում է Հայաստանի կանանց վոլեյբոլի բարձրագույն խմբի առաջնությունը: Մրցանակների համար կպայքարի հինգ թիմ։ Նրանք ներկայացնում են Սիսիանը, Արցախը և Երևանի ՀՊԼՀ՝ Բրյուսովի անվան համալսարան, ԽՄՕՄ՝ Խաղային մարզաձևերի օլիմպիական մարզադպրոց և թիվ 1 բժշկական ուսումնարանը ներկայացնող «Նժդեհը» թիմերը։